Xitoy madhiyasi yangragan vaqtda boshini qashlagan futbolchi jazolandi

“Shandun Lunen” hujumchisi Diyego Tardelli Xitoy futbol federatsiyasi tomonidan jazolandi. Bu haqda Calciomercato​ nashri xabar berdi.

Xitoy Superligasining “Shanxay SIPG”ga qarshi ​27-tur uchrashuvidan avval mamlakat madhiyasi yangradi. Braziliyalik futbolchi esa bu vaqtda boshini qashladi. Mamlakat futbol federatsiyasi esa bu holat uchun hujumchini bir o‘yinga diskvalifikatsiya qildi.

 Kadr: YouTube
Ma’lumot uchun, joriy mavsum Tardelli Xitoy Superligasining 24 ta uchrashuvida maydonga tushib, 17 ta gol urdi va 7 ta golli uzatmani amalga oshirdi.